Polynesia

Polynesia (grec: πολύς multe, νῆσος insula) es le plu grande parte del insulas del Oceano Pacific, includente un area triangular con su puntas a Hawaii, Nove Zelanda, e Rapa Nui ("Insula Paschal"). 

Le linguas del habitantes original, le Polynesianos, forma un sub-branca del branca malayo-polynesian del familia Austronesian. Le Polynesianos era le prime population in Hawaii circa 400 EC, in Rapa Nui in approximatemente le mesme periodo, e in Nove Zelanda circa 1000 EC.

Melanesia era populate ante que Polynesia e il era pensate previemente que Polynesia era colonisate per Melanesianos, ma un comparison inter le ADN del Polynesianos de hodie e le restos del Polynesianos ancian revela que le population original non iva de Melanesia ma directemente de Asia continental. Articulo de Polynesia ex NY Times

Il ha un theoria que le Polynesianos iva a America del Sud ante le Europeos. Le evidentia que era considerate le plus dur es le presentia del batata (Ipomoea batatas) in Polynesia pre-Columbian e le possibilitate del presentia del gallo in Peru pre-colombian. Ma le evidentia del gallos es basate in ADN que era possibilemente contaminateArticulo de Polynesia ex National Geographic e recerca genetic recentemente ha monstrate que le batata domesticate de Polynesia non es derivate del batata domesticate de America del Sud.Articulo de Polynesia ex NY Times
Polynesia include
Insulas Cook
Polynesia Francese
Insulas Hawaii
Niue
Pitcairn
Rapa Nui o Insula Paschal
Samoa
Samoa Statounitese
Tocelau
Tonga
Tuvalu
Wallis e Futuna
Nota ben: Kiribati, un nation con insulas major in Micronesia, anque include insulas in Polynesia: Rawaki (Insulas de Phenice) e le plu del Insulas del Linea, includente Kiritimati (Insula Natal).

Categoria:Geographia
Categoria:Archipelagos